សញ្ញាជាតិវៀតណាម

សញ្ញាជាតិរបស់សាធារណរដ្ឋ​សង្គមនិយម​វៀតណាម បច្ចុប្បន្នត្រូវបានប្រើដំបូង​ដោយសាធារណរដ្ឋប្រជាធិបតេយ្យវៀតណាម (វៀតណាមខាងជើង) នៅថ្ងៃទី៣០ វិច្ឆិកា ១៩៥៥។ ក្រោយពីពេលបង្រួបបង្រួមជាមួយសាធារណរដ្ឋវៀតណាម (វៀតណាមខាងត្បូង) នៅថ្ងៃទី២ មិថុនា​១៩៧៦ រួចមក ការរចនាត្រូវបានកែប្រែបន្តិចបន្តួច។ ការរចនាសញ្ញាជាតិនេះ ស្រដៀងគ្នានឹង​សាធាណរដ្ឋប្រជាមានិតចិនដែរ។

 រចនានិងអត្ថន័យ 
 មានរាងជារង្វង់ មានផ្ទៃពណ៌ក្រហម។ ពណ៌ក្រហមតំណាងអោយរបបសង្គមនិយម។
 នៅកណ្ដាលមានផ្កាយពណ៌លឿងធំមួយ ដែលតំណាងអោយគណបក្សសង្គមនិយមវៀតណាម ប្រវត្តិបដិវដ្ដន៍ និងអនាគតដ៏រុងរឿងរបស់វៀតណាម។
 នៅខាងក្រោមមានរូបស្ពឺគ្រឿងចក្រ ហើយនៅអមសងខាងមានរូបកួរស្រូវ។ នេះជាតំណាងអោយការសហការគ្នា​របស់ឧស្សាហកម្មនិងកសិកម្ម។

ចំណាត់ថ្នាក់ក្រុម:និមិត្តសញ្ញានៃប្រទេសវៀតណាម